இதுகுறித்து போலீஸார் கூறுகையில், ``நெற்குன்றத்தைச் சேர்ந்த விக்னேஷின் அப்பா, கட்டட கான்ட்ராக்டராக உள்ளார். விக்னேஷ் கல்லூரியில் மூன்றாமாண்டு படித்துவருகிறார். ஃபேஸ்புக், இன்ஸ்டாகிராம் மூலம்தான் ப்ளஸ் ஒன் மாணவி, விக்னேஷுக்கு அறிமுகமாகியுள்ளார். அதன்பிறகு, மாணவியின் வீடு அமைந்துள்ள வளசரவாக்கத்தில் உள்ள பூங்காவுக்கு விக்னேஷ் வந்துள்ளார். அப்போதுதான் இருவரும் நேரில் சந்தித்துள்ளனர். கடந்த ஆறு மாதங்களாக இருவரும் பழகியுள்ளனர். இந்தச் சமயத்தில்தான், வீட்டில் யாரும் இல்லாதபோது விக்னேஷை வீட்டுக்குள் அழைத்துள்ளார் மாணவி. இருவரும் தனிமையில் இருந்துள்ளார். அதை வீடியோவாகவும் போட்டோவாகவும் எடுத்துள்ளார் விக்னேஷ். அதன்பிறகுதான், இருவருக்கும் இடையே தகராறு ஏற்பட்டுள்ளது.